Facebook (Albert Buttigieg) .td_uid_2_61d760e568563_rand.td-a-rec-img{text-align:left}.td_uid_2_61d760e568563_rand.td-a-rec-img img{margin:0 auto 0 0} Is-Sindku Nazzjonalista ta' San Ġiljan Albert Buttigieg qed allega li l-PA ilha tlett ijiem taf bix-xogħol illegali fis-sit fejn kien ir-ristorant tal-Barracuda. "Wara l-Awtorita' tal-Ipjannar ħarġet 'stop and enforcement notice' fejn qabel kien hemm Barrucuda u Piccolo Padre, ninsab konvint li kollox kien miftiehem biex jagħti ċ-ċans kollu lis-sid biex ifarrak il-faċċatta u l-intern ta' din il-binja skedata grad 2," argumenta Buttigieg. Dan minkejja li f'Novembru tas-sena l-oħra, il-Perit tal-proġett, Robert Musumeci, talab biex l-applikazzjoni tiġi sospiża Stop notice my foot ! Wara l-Awtorita' tal-Ipjannar ħarġet 'stop and enforcement… Posted by Albert Buttigieg on Wednesday, January 5, 2022 Hu spjega li fl-ewwel ta' Jannar, li hija festa, informa lill-Kap Eżekuttiv tal-Awtorità bix-xogħol illegali u ehmeż il-filmat tax-xogħol. Skont Buttigieg, hu qallu li se jkun qed javża l-uffiċjali rispettivi. Madanakollu, jidher li x-xogħol baqa' għaddej il-ġurnata ta' wara u fit-3 ta' Jannar, bagħat email lill-Enforcement Unit biex jgħarrafhom dwar ix-xogħol. Fl-istess ġurnata, il-Kunsill ta' San Ġiljan qalu lill-applikant li hu poġġa makkinarju mingħajr ma kellu l-permess għalih u li minflok kellu permess għal skip li kellu jitpoġġa f'żona tal-parking. "L-applikant irriffjuta li jagħmel dan," qal Buttigieg. Minħabba f'hekk, hu kellem lill-LESA, l-Pulizija u lil Transport Malta b'dan imma l-makkinarju baqa' hemm sal-4.30pm. Wara li l-istorja ġiet ippubblikata minn diversi kmamar tal-aħbarijiet, il-PA ħabbret li x-xogħol se jkun sospiż. Aqra aktar fuq il-każ" Il-PA tordna t-twaqqif ta' xogħlijiet f'sit f'San Ġiljan Madanakollu, is-Sindku argumenta li s-sospiża ġiet tard wisq għaliex ħafna mix-xogħol kien lest u għalih, dan kien sinjal ċar li ngħata ċans lis-sid tal-propjetà biex ilestu l-maġġoranza tax-xogħol. "Tiswija approvata saret fl-aħħar jiem" – PA Fi-reazzjoni tagħha, l-Awtorità tal-Ippjanar (PA) għamlitha ċara li qed tibqa' tissorvelja s-sit fejn kien hemm ir-ristorant Barracuda u li fil-jiem wara li waqqfet ix-xogħlijiet illegali, saret tiswija żgħira biss fuq is-sit. Hi spjegat li tat permess lis-sid tal-propjetà biex isewwi xi pajps tal-ilma li jaf kienu jkunu ta' ħsara lill-propjetà u minħabba li jaf tagħmel ix-xita fil-jiem li ġejjin. Żiedet li xi ħaddiema tħallew jirranġaw xi xkaffar minħabba r-riħ qawwi. "Kif għidna t-Tnejn, se nibqgħu nissorveljaw is-sit u t-Tlieta u llum, xi uffiċjali spezzjonaw is-sit. Aħna napprezzaw il-parteċipazzjoni tal-pubbliku biex jitwaqqfu x-xogħlijiet illegali," ikkonkludiet l-Awtorità. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61d760e568a06_rand.td-a-rec-img{text-align:left}.td_uid_3_61d760e568a06_rand.td-a-rec-img img{margin:0 auto 0 0}